[{"text_idx": "#000002", "text": "C\u0302u la Akademio de Esperanto modernigu sin? Tiu estas unu el la demandoj, kiujn oni pritraktos dum la reta konferenco de la Akademio c\u0302irkau\u0306 la Zamenhof-tago. Krom prelegoj, okazos la premiero de nova premio: la Lau\u0306ro de la Akademio."}, {"text_idx": "#000004", "text": "La konferenco de la Akademio okazos marde la 14-an de decembro kaj merkrede la 15-an de decembro, kaj eblos partopreni en g\u0302i per Zoom. Poste la prelegoj estos spekteblaj ankau\u0306 per Youtube, informas Franc\u0327ois Lo Jacomo, la sekretario de la Akademio."}, {"text_idx": "#000005", "text": "Lau\u0306 li la celo de la konferenco estas plibonigi la kontakton inter la Akademio kaj la esperantista publiko:"}, {"text_idx": "#000006", "text": "\u2013 La Akademio de Esperanto, prestig\u0302a institucio, aspektas silenta c\u0302ar ne aperas novaj decidoj, nova aldono al la Universala Vortaro... Tamen, krom la publikaj kunsidoj dum la Universalaj Kongresoj, Akademianoj abunde pridiskutas interesajn demandojn kaj multaj el ili aktivas en la Esperantologia kampo."}, {"text_idx": "#000007", "text": "Kelkajn el tiuj demandoj la akademianoj pritraktos en la ok publikaj prelegetoj, kiuj konsistigas la c\u0302efan enhavon de la konferenco. Sume la konferenco dau\u0306ros tri horojn kaj la prelegoj do estos ne pli longaj ol po dudek minutoj."}, {"text_idx": "#000008", "text": "Inter la temoj estas la nun okazanta revizio de PIV, en kiu partoprenas pluraj Akademianoj. Pri g\u0302i prelegos Bertilo Wennergren, kiu pasintjare transprenis la redaktorecon de la c\u0302efa vortaro de Esperanto."}, {"text_idx": "#000010", "text": "Fine de la konferenco estos proklamita la unua ricevanto de la Lau\u0306ro de la Aademio, nova premio subvenciata de UEA kaj SAT. La premio estas aljug\u0302ota al libroj \u201carte signifaj, lingve perfektaj kaj evidente kontribuantaj al evoluigo de esperantlingva kulturo\u201d."}, {"text_idx": "#000012", "text": "Inter la statutaj celoj de la Akademio longe ekzistis la eblo \u201cdoni premiojn al la au\u0306toroj de la plej bonaj aperintaj verkoj\u201d, sed nur en 2020 tia premio estis starigita."}, {"text_idx": "#000014", "text": "La 23an de Novembro en sia domo en \u0141ubniki, apud Bjalistoko, en la ag\u0302o de 71 jaroj forpasis Jan Leon\u0301czuk, poeto, verkisto, multjara direktoro de la Bjalistoka Regiona Libraro, sincera amiko kaj subtenanto de Esperanto."}, {"text_idx": "#000016", "text": "Jan Leon\u0301czuk estis unu el la plej famaj poetoj, ligitaj kun Bjalistoko. Li debutis en 1970 kaj estis aktiva verkisto dum pli ol 50 jaroj. Dum longa tempo li laboris, kiel lekciisto de la Bjalistoka Filio de la Varsovia Universtato, sukcese instigante al la verkado siajn studentojn. Dum 18 jaroj li estis direktoro de la plej granda regiona biblioteko, alinomita pro lia iniciato, La Podlah\u0302ia Libraro."}, {"text_idx": "#000017", "text": "Jan Leon\u0301czuk, kiu dum mallonga tempo log\u0302is enurbe, revenis al sia naskig\u0302loko \u2013 malgranda podlah\u0302ia vilago \u2013 \u0141ubniki, en kiu \u2013 dum pli ol 30 jaroj li estis elektata la vilag\u0302estro \u2013 so\u0142tys. Por Esperanto gravis tre granda subteno, kiun Jan Leon\u0301czuk, kiel poeto, membro de la asocio de verkistoj kaj direktoro de La Podlah\u0302ia Libraro \u2013 Ksia\u0328z\u0307nica Podlaska, donadis al Esperanto-kulturo, precipe al E-literaturo."}, {"text_idx": "#000018", "text": "Leon\u0301czuk lancis la ideon esperantigi kaj eldoni antolog\u0302ion de verkoj de la podlah\u0302iaj kaj bjalistokaj poetoj kaj verkistoj, kiu aperis okaze de la 94a Universala Kongreso de Esperanto en Bjalistoko. Poste li subtenadis la fondon de la Esperanto-Filio, kadre de La Podlah\u0302ia Libraro kaj kunlabore kun Bjalistoka Esperanto-Societo eldonadon de la serio de Esperanto-Kajeroj, kiuj jam de 10 jaroj estas eldonataj en Bjalistoko."}, {"text_idx": "#000019", "text": "Li ankau\u0306, modele kunlaborante kun Elz\u0307bieta Karczewska \u2013 multajara gvidantino de la Esperanto-Libraro, prezidantino kaj aktivulino de BES, kunorganizis kaj sobveniciadis la eldonadon de multaj libroj en Esperanto kaj c\u0302iujaran publikan legadon en Esperanto de la plej gravaj verkoj de la pola kulturo, kiuj akompanis la publikan legadon de tiuj verkoj, fare de la prezidentoj de Pollando kaj de miloj da homoj tra la tuta lando."}, {"text_idx": "#000020", "text": "Li estis konata ankau\u0306 pro sia modela, eleganta parolstilo kaj tre amika rilatado al c\u0302iuj kategorioj de aktivaj homoj, sendepende de ilia deveno, religio au eduko, kion ofte aprezis esperantistoj. Laste, sed ne plej malgrave, Leon\u0301czuk helpis debuti al centoj, da junaj verkistoj en Bjalistoko, sed ankau tutlande, instigante ilin al la literatura verkado kaj helpante eldoni(gi) iliajn verkojn."}, {"text_idx": "#000021", "text": "TEJO rifuzis genrajn kaj geografiajn kvotojn"}, {"text_idx": "#000028", "text": "Post la voc\u0302dono, la komisiito por genra egaleco, David Lo\u0301pez Rueda, diris al Libera Folio ke la komisiono nun devos diskuti la rezulton."}, {"text_idx": "#000032", "text": "La g\u0302enerala sekretario de TEJO anoncis al la komitato:"}, {"text_idx": "#000036", "text": "Unu el la proponoj pri Esperanto en la civitana dialogo de EU atingis la unuan lokon en sia kategorio, kaj la duan lokon inter c\u0302iuj civitanaj proponoj. UEA nun instigas c\u0302iujn subteni g\u0302in, por ke g\u0302i ig\u0302u la plej subtenita el c\u0302iuj proponoj. Sed pri kio g\u0302i temas?"}, {"text_idx": "#000037", "text": "\u201cLa estonteco estas en viaj manoj.\u201d La diskuta retejo de EU alireblas en c\u0302iuj oficialaj lingvoj de la Unio, sed en la praktiko la diskuto okazas nur en kelkaj grandaj lingvoj, c\u0302efe la angla."}, {"text_idx": "#000039", "text": "\u2013 Malgrau\u0306 tio mi havas la impreson, ke la organizantoj de la konferenco per manovroj provas igi g\u0302in malatentata.. Nun ni, tio estas EEU kaj la Eu\u0306ropa Komisiono de UEA, faras lastan klopodon por ke g\u0302i atingu la unuan lokon, kie g\u0302i estas pli videbla por la politikistoj, kiuj faros la finan decidon pri tio, kion EU faru, li skribis en la komitata listo.\nKlaus Leith estas membro de UEA-Komisiono por eu\u0306ropa agado kaj reprezentanto de Germana Esperanto-Asocio en la asembleo de Eu\u0306ropa Esperanto-Unio. Ni petis lin klarigi, pri kio temas."}, {"text_idx": "#000040", "text": "Libera Folio: Kion enhavas la propono?"}, {"text_idx": "#000043", "text": "\u2013 Ne c\u0302iuj samideanoj konsentas pri la \u201eMultlingva akcelilo\u201c, c\u0302ar ili taksas g\u0302in plibonigenda. Tion mi ne povas prijug\u0302i, mi ne estas pedagogo. Pri la detaloj povas argumenti la esperantistaj fakuloj inter si. Rilate al la kampanjo c\u0302efas la aspekto, ke ni atentigu la neesperantistan publikon pri la ekzisto de tiu esperantlingva programo kiel jam agnoskita kaj elprovita pedagogia metodo."}, {"text_idx": "#000044", "text": "\u2013 En la EU-Konferenco gravas, ke ni konvinku la konferencantojn, ke nia lingvo proponas avantag\u0302on al EU pro la solvo de konkreta problemo. La propono de Sea\u0301n, kiu ja estas relative modesta, ne speciale fanfaronas pri Esperanto sed elstarigas la uzon de nia lingvo por realigi konkretan politikan celon."}, {"text_idx": "#000047", "text": "\u2013 Kadre de sia kampanjo por partoprenigi esperantistojn en la EU-Konferenco, UEA kaj Eu\u0306ropa Esperanto-Unio (kies prezidanto estas Sea\u0301n O\u0301 Riain) specife petis pri apogo de tiu propono. Ni informis en retaj kaj c\u0302eestaj arang\u0302oj kaj distribuis pli ol mil varbilajn vizitkartetojn al la landaj asocioj kun atentigo pri la UEA-vikipag\u0302o, kie trovig\u0302as utilaj informoj pri kial kaj kiel partopreni la kampanjon."}, {"text_idx": "#000050", "text": "\u2013 Ni ne havu iluziojn: la civitana konsulto kadre de la EU-Konferenco ne egalas baloton au\u0306 referendumon. La konferencantoj tute ne estas devigataj realigi iun ajn proponon, ec\u0302 multnombre apogitan. Do ni ne vere atendas, ke fine rezultas rekomendo, ke la EU-instancoj realigu la proponon de Sea\u0301n."}, {"text_idx": "#000051", "text": "\u2013 La c\u0302efa celo de nia partoprenado en la EU-Konferenco estas uzi la eblon paroligi pri nia lingvo en eu\u0306ropaj publikaj kaj politikaj rondoj. La unua pozicio en la tuta civitana konsulto estus tre utila varbilo por ni, kaj UEA/EEU intencas maksimume ekspluati tion dum la dua fazo de la kampanjo, kiam temas pri alparoli la konferencantojn, ekzemple la delegitojn en la Eu\u0306ropa Parlamento kaj membros\u0302tataj parlamentoj. EEU jam rete kaj paperletere alskribis pli ol cent parlamentanojn kaj dau\u0306rigos la informadon."}, {"text_idx": "#000054", "text": "\u2013 La proponoj traktas multajn temojn, inter aliaj jenajn: sano, klimats\u0302ang\u0302ig\u0302o kaj medio, demokratio, valoroj kaj rajtoj, edukado, EU en la mondo, ekonomio. La plej populara civitana propono en la konsulto ricevis 569 voc\u0302ojn kaj temas pri \u201cPlano por reformo cele al eu\u0306ropa demokratio bazita je la civitanoj\u201c. G\u0302i estis proponita de eu\u0306ropunia politika movado (VOLT)."}, {"text_idx": "#000055", "text": "\u2013 La propono pri \u201eMultlingva akcelilo\u201c havas nun 515 apogantojn, do nur 54 malpli ol la VOLT-propono. Ni realisme taksas, ke ni povas igi nian proponon la plej multnombre apogita propono de la tuta EU-Konferenco."}, {"text_idx": "#000056", "text": "Kiel statas pri aliaj proponoj rilataj al Esperanto?"}, {"text_idx": "#000060", "text": "Malmultaj homoj partoprenas en la civitana dialogo, kiun Eu\u0306ropa Unio klopodas starigi sub la s\u0302ildo de Konferenco pri la estonteco de Eu\u0306ropo. Parte tial pluraj proponoj kun rilato al Esperanto atingis relative videblan lokon en la diskuto. Sed EU-burokratoj aktive batalas kontrau\u0306 Esperanto, asertas Lu Wunsch-Rolshoven en sia vidpunkta artikolo."}, {"text_idx": "#000061", "text": "Estis vers\u0302ajne antau\u0306videble, ke la kunlaborantoj de la EU-Komisiono elpensos iujn trukojn por g\u0302eni la prezenton de Esperanto-proponoj dum la \u201cKonferenco pri la estonteco de Eu\u0306ropo\u201d, kiun okazigas Eu\u0306ropa Unio. Ja jam en pluraj lokoj la Komisiono kontrau\u0306staris al Esperanto, disvastigis malverajn informojn pri Esperanto kaj fakte misfamigis nian lingvon."}, {"text_idx": "#000063", "text": "La komprenado de aliaj kulturoj havas siajn radikojn en la ellernado de la koncernaj lingvoj, kiuj estas la esprimilo de tiuj kulturoj. Pro tio la Komisiono ne subtenas la uzadon de artefaritaj lingvoj, kiuj lau\u0306difine ne havas kulturajn referencojn."}, {"text_idx": "#000065", "text": "Kadre de la estonteco-konferenco de EU multaj homoj subtenas diversajn Esperanto-ligitajn proponojn kaj pluraj el tiuj trovis pli ol cent g\u0302is preskau\u0306 kvincent subtenantojn. (Ni konsciu, ke ec\u0302 la plej multe subtenata propono g\u0302is nun atingis malpli ol sescent subtenojn \u2013 la diskonigo de la konferenco inter la proksimume kvarcent kvindek milionoj da EU-civitanoj ne estis aparte sukcesa g\u0302is nun...) Du el tiuj Esperanto-proponoj trovig\u0302as en la temaro \u201dAliaj Ideoj\u201c, kie ili duope havas la plej multajn voc\u0302ojn."}, {"text_idx": "#000069", "text": "C\u0302u la protesto en tiu kazo helpos, tio estas neantau\u0306videbla. Sekve la propono pri la rekono de Esperanto estis enmetita duan fojon, en iom alia vortumo, nun kiel kulturlingvo de EU-civitanoj, kaj en la temaro \u201cValoroj kaj Rajtoj\u201c. Kompreneble estos tre afable, se multaj homoj povos subteni tion, eble ankau\u0306 prikomenti."}, {"text_idx": "#000070", "text": "Indas peti pri tio ankau\u0306 neparolantojn de Esperanto \u2013 finfine temas pri sekvo el la EU-C\u0302arto pri Fundamentaj Rajtoj. Tie legeblas en artikolo 22: La Unio respektas kulturan, religian kaj lingvan diversecon. Tio inkluzivas la lingvon Esperanto kaj la kulturon de la Esperanto-parolantoj en Eu\u0306ropa Unio."}, {"text_idx": "#000071", "text": "Bedau\u0306rinde pluraj Esperanto-proponoj por la konferenco estis dumtempe neatingeblaj; montrig\u0302adis informo, ke la servilo havas problemon. En julio tio trafis g\u0302eneralan pledon por Esperanto, kiu tiam estis jam la plej sukcesa en sia temaro. En oktobro/novembro por la ideoj Pli bona lingvoscio \u2013 pli bona demokratio kaj Rekoni Esperanton kiel unu el la kulturaj lingvoj de EU-civitanoj oni montris servilo-problemon."}, {"text_idx": "#000077", "text": "Le libro es un porta"}, {"text_idx": "#000082", "text": "Le libro es un domo"}, {"text_idx": "#000083", "text": "con multe portas e cameras"}, {"text_idx": "#000084", "text": "e le planca de libros es un urbe magic"}, {"text_idx": "#000086", "text": "Mi libro favorite es mi proprie casa"}, {"text_idx": "#000088", "text": "e mira trans le fenestra"}, {"text_idx": "#000092", "text": "e me transforma a un spira de fumo"}, {"text_idx": "#000094", "text": "Io vole esser tu cigarretta"}, {"text_idx": "#000096", "text": "Io es le fumo que tu inhala"}, {"text_idx": "#000109", "text": "Aldone la komitato tiam decidis, ke g\u0302enerala direktoro Martin Scha\u0308ffer lau\u0306eble tuj, prefere ene de dek tagoj, sendu skriban raporton pri la alternativoj rilate la domon de la Centra Oficejo kaj ties ekonomiaj konsekvencoj. La 14-an de novembro la raporto estis afis\u0302ita en la retejo de UEA."}, {"text_idx": "#000112", "text": "Se oni volus ludoni parton de la domo au\u0306 la tuton, necesus pliaj investoj. Lau\u0306 supraj\u0302a takso tiuj kostoj superus 200 000 eu\u0306rojn. Por pli preciza takso necesus dungi spertulojn por pliaj esploroj."}, {"text_idx": "#000120", "text": "Parto de la biblioteko Hodler s\u0302ajne estos transdonita al Au\u0306strio. Kio okazos pri la cetera parto ne klaras."}, {"text_idx": "#000121", "text": "La raporto de la g\u0302enerala direktoro tute ne mencias la bibliotekon de UEA kaj aliajn funkciojn de la asocio, kiuj plu trovig\u0302as en la domo de la Centra Oficejo. G\u0302i sekve ankau\u0306 tute ne mencias la kostojn, kiujn kau\u0306zos la translokado de tiuj funkcioj aliloken, se ili ja plu ekzistu."}, {"text_idx": "#000123", "text": "\u2013 Eble post monato ni devos rekunsidi por fari finan decidon pri c\u0302io, diris prezidanto Duncan Charters dum la kunsido la 16-an de oktobro."}, {"text_idx": "#000124", "text": "Poste tamen nenio plia au\u0306dig\u0302is pri nova kunsido."}, {"text_idx": "#000125", "text": "TEJO pripensas enkondukon de kvotoj lau\u0306 genro kaj log\u0302kontinento. Lau\u0306 la propono de la estraro, en c\u0302iuj elektoj ne pli ol du trionoj de la kandidatoj havu la saman genron, kaj ne pli ol duono log\u0302u en la sama kontinento. Se la propono estos akceptita de la komitato, la kvotoj estos devigaj por kandidatoj al ajna posteno en TEJO."}, {"text_idx": "#000127", "text": "Lau\u0306 la propono tia publika alvoko devas instigi handikapulojn kandidatig\u0302i kaj g\u0302i devas esti verkita au\u0306 provlegita de homoj de malsamaj genroj kaj log\u0302kontinentoj. La alvoko devas klarigi, c\u0302u estas iu celgrupo lau\u0306 ag\u0302o, log\u0302loko au\u0306 nacieco."}, {"text_idx": "#000129", "text": "Almenau\u0306 67% de la kandidatoj havas la saman genron;\nAlmenau\u0306 50% de la kandidatoj log\u0302as en la sama kontinento, krom se la celgrupo havas kontinentan limigon."}, {"text_idx": "#000133", "text": "\u2013 Oni observis ke eksplicita mencio kau\u0306zas pli da kandidatig\u0302oj el tiu menciita grupo, kaj do ebligas pli da kandidata diverseco. Aldone, la teksto proponas ke alvokoj de TEJO klare menciu la celgrupon por eviti frustrig\u0302on de homoj kiuj kandidatig\u0302as kiam ili fakte ne apartenas al g\u0302i."}, {"text_idx": "#000138", "text": "Lau\u0306 li, plilongigoj de limdatoj mals\u0302parus tempon anstatau\u0306 uzi g\u0302in por la laboro mem kaj povus seniluziigi la kandidatojn. Responde al demando de Libera Folio, li komentis:"}, {"text_idx": "#000144", "text": "Defendo por la propono venis de David Lo\u0301pez-Rueda, komitatano A por Meksiko kaj komisiito por Genra Egaleco, kiu helpis verki la proponon. Lau\u0306 li, pli da anoncoj kaj alvokoj de TEJO ne g\u0302enos homojn, sed informos ilin pri la deziro de TEJO por diverseco. Se oni devas remalfermi alvokojn, tio estus bona c\u0302ar homoj au\u0306dus la alvokon pli ol unu fojon."}, {"text_idx": "#000146", "text": "Responde al demando de Libera Folio pri tio, c\u0302u iuj homoj (ekzemple viroj el Eu\u0306ropo) povus senti sin nebonvenaj pro la propono, li respondis:"}, {"text_idx": "#000148", "text": "Dum la diskuto en la komitata retlisto, li sugestis ke oni povus trakti unu kondic\u0302on kiel pli gravan ol la alia, ekzemple diversecon lau\u0306 genro super log\u0302-kontinento. Sed li retiris sian proponon post kritiko de komitatano Michael Boris Mandirola."}, {"text_idx": "#000149", "text": "Se la propono validus jam dum la elekto de la nuna estraro, oni devintus remalfermi la alvokon por la tuta estraro. Estis nur unu kandidato por la postenoj de prezidanto, kasisto kaj g\u0302enerala sekretario. Por la posteno de vicprezidanto, tri el la kvar kandidatoj estis viroj kaj tri el la kvar log\u0302is en Eu\u0306ropo. El la sep kandidatoj por la posteno de senofica estrarano ses estis viroj."}, {"text_idx": "#000159", "text": "Elu kelke proximeskis ; elua rozea nazo fremisis, el duime klozis sua okuli, ekirigis e rienirigis sua ungli."}, {"text_idx": "#000163", "text": "\u00ab Ka tu dejunis Jacquot ? \u2013 Yes, yes. \u2013 Ed ek quo ? \u2013 Ek rostajo dil rejo. \u00bb"}, {"text_idx": "#000165", "text": "Kande me drinkis klara vino,"}, {"text_idx": "#000166", "text": "Omno jiras, omno jiras en la taverno."}, {"text_idx": "#000169", "text": "La nun dau\u0306ranta g\u0302enerala konferenco de Unesko ne traktos la proponon de UEA enkonduki tutmondan Esperanto-tagon en la 26-a de junio. La tiucela kampanjo estis komencita tro malfrue, lau\u0306 vicprezidanto Huang Yinbao (Trezoro). Prezidanto Duncan Charters tamen trovis la kampanjon modela."}, {"text_idx": "#000171", "text": "\u2013 Mi scias, ke tio estas malfacile atingebla per laboro de kelkaj jaroj, c\u0302ar neniu el ni estas Lapenna au\u0306 Sekelj, sed indas provi, se ni volas ke en la estontaj lernolibroj oni agnosku, ke ankau\u0306 c\u0302i tiu generacio faris ion."}, {"text_idx": "#000175", "text": "La lasta diskutero pri la strategia plano de UEA en la forumo tamen estis afis\u0302ita jam la 22-an de januaro de Alexander Gofen, kiu skribis: \u201cZamenhof ne revis pri truda miksado kaj homogenigo de la homaro. Bedau\u0306rinde UEA farig\u0302is operaciulo de la UN por tiu c\u0302i nenobla celo\u201d. Neniu lin kontrau\u0306diris."}, {"text_idx": "#000177", "text": "La 30-an de julio prezidanto Duncan Charters en la komitata listo lau\u0306dis partoprenintojn en la kampanjo:"}, {"text_idx": "#000179", "text": "Krom la letero de UEA rekte al Unesko, aktivuloj en 20 landoj sendis proponon pri la enkonduko de internacia Esperanto-tago al siaj landaj Unesko-komisionoj."}, {"text_idx": "#000185", "text": "En fremda okulo ni vidas ligneron"}, {"text_idx": "#000186", "text": "Legantoj ofte plendas, ke en Libera Folio aperas tro malmultaj lingvaj eraroj, kaj sekve malfacilas elpensi, pri kio plendi en la komentoj. Por korekti tiun senerareceraron, ni de tempo al tempo aperigas elektitajn erarojn erigitajn kaj arigitajn de nia senerarigisto Istva\u0301n Ertl, kiu c\u0302i-foje trovis erarojn g\u0302uste en la... komentoj."}, {"text_idx": "#000191", "text": "Vi diris, ke vi kredas je genra indenteco...\n\u201cleganto\u201d, Libera Folio la 27-an de septembro"}, {"text_idx": "#000193", "text": "...mi pensas en c\u0302i tiu okazo nur pri tio, ke la ovado por Esperanto devas vivi.\nRenato Corsetti, Libera Folio la 24-an de septembro"}, {"text_idx": "#000196", "text": "En Rusio nun okazas la unua tutlanda popolnombrado post 2010. Rusia Esperantista Unio instigas c\u0302iujn esperantistojn indiki en la censo, ke ili scipovas Esperanton. En la pasinta popolnombrado oni trovis malpli ol mil esperantistojn en Rusio."}, {"text_idx": "#000199", "text": "En la formularo estas interalie demando pri parolataj lingvoj, kaj Rusia Esperantista Unio instigas c\u0302iujn parolantojn de Esperanto nepre indiki en la enketo, ke ili scipovas la lingvon. Ni petis la prezidanton de REU, Aleksandr Lebedev, klarigi, por kio tio utilu."}, {"text_idx": "#000202", "text": "C\u0302u vi supozas, ke la vera kvanto de homoj, kiuj parolas Esperanton, estas pli granda, au\u0306 malpli granda?"}, {"text_idx": "#000205", "text": "\u2013 Ofte okazas, ke esperantisto ne estas hejme, censisto komunikas kun ties parencoj, kaj enmetas informon pri la homo lau\u0306 vortoj de la parencoj. Se la parencoj ne estas esperantistoj, apenau\u0306 ili zorgos mencii scion de Esperanto por tiu homo. Krome, iuj havas antau\u0306jug\u0302ojn pri censo (ekzemple timo pri diskonigo de personaj datumoj, kaj similaj timoj) kaj simple ne volas g\u0302in partopreni."}, {"text_idx": "#000212", "text": "C\u0302ar Esperanto ne havas oficialan statuson en la Rusia Federacio kaj g\u0302iaj konsistigaj regionoj, kaj la nombro de la parolantoj de c\u0302i tiu planlingvo en la lando estas [nur] c\u0302irkau\u0306 mil homoj, c\u0302i-etape [ni] ne pretas iniciati la proklamon de la respektiva Tago..."}, {"text_idx": "#000218", "text": "\u2013 Parton de la esperantistoj, kiuj iam antau\u0306e membris en REU, sed ne plu membras, ni povas atingi per retpos\u0302to \u2013 ni havas kelkcenton da retpos\u0302tadresoj de malnovaj membroj. Mi planas ankau\u0306 al ili sendi alvokmesag\u0302ojn."}, {"text_idx": "#000220", "text": "En sia takso li uzis interalie la ciferojn de la rusia censo de 2010, kiujn la Aleksandr Korj\u0302enkov, redaktoro de La Ondo de Esperanto, trovis sufic\u0302e realismaj. Lau\u0306 Svend Nielsen la haveblaj censaj rezultoj indikas, ke en la tuta mondo trovig\u0302as inter 30 000 kaj 180 000 homoj, kiuj en censo indikus, ke ili parolas Esperanton."}, {"text_idx": "#000221", "text": "Nova takso: 60.000 parolas Esperanton"}, {"text_idx": "#000222", "text": "Ardente oculos in noctecerca le die que jam ha moriteLe die ha disparite ma le spero refusa addormir se,vivificate de van illusiones"}]